cyanic-selkie/wikianc huggingface dataset:
Мікалай Андрэевіч Сухій
Біяграфія
У 1958—1959 — інструктар сельскагаспадарчага аддзела Мінскага абкама КП Беларусі. У 1959—1962 — старшыня выканкама Капыльскага раённага Савета дэпутатаў працоўных. У 1962 — першы сакратар Капыльскага райкама КП Беларусі. У 1962—1966 — начальнік Капыльскага раённага вытворчага ўпраўлення сельскай гаспадаркі. У 1966—1969 — першы сакратар Салігорскага райкама КП Беларусі.
У 1969—1970 — начальнік Мінскага абласнога ўпраўлення сельскай гаспадаркі. У 1970—1975 — загадчык сельскагаспадарчага аддзела ЦК КП Беларусі.
У 1975—1983 — старшыня выканкама Мінскага абласнога Савета народных дэпутатаў.
Член ЦК КПБ (1971—1981), дэпутат Вярхоўнага Савета БССР (1971—1981).
Памёр 17 лютага 2016 года.
Вад-Медані
Вад-Медані, Уэд-Медані (ود مدني) — горад у цэнтральнай частцы Судана, на рацэ Блакітны Ніл. Адміністрацыйны цэнтр Цэнтральнага рэгіёна. Каля 200 тыс.жыхароў (1990). Транспартны вузел і гандлёвы цэнтр Гезіры — галоўнага раёна арашальнага земляробства краіны. Бавоўнаачышчальныя, харчасмакавыя прадпрыемствы; аўтарамонтныя майстэрні. Універсітэт Гезіры.
П’ятыхатка (Мыроніўскі раён)
П’ятыхатка (П'ятиха́тка) — вёска ў Мыроніўскім раёне Кіеўскай вобласці Украіны. Уваходзіць у склад Мыроніўскай гарадской абшчыны.
Салінас (Каліфорнія)
Салінас (Salinas) — акруговы цэнтр і самы вялікі муніцыпалітэт у акрузе Мантэрэй штата Каліфорнія, ЗША. Плошча — 60,131 км², вышыня над узроўнем мора — 16 метраў. Горад размешчаны за 10 км ад аднайменнай ракі; паштовае аддзяленне ў ім было адкрыта ў 1854 годзе. Горад быў названы ад іспанскага словазлучэння «салёнае балота». Радзіма Джона Стэйнбека.
Свята-Афанасьеўская капліца (Брэст)
Свята-Афанасьеўская капліца — капліца-царква на месцы гібелі Афанасія Філіповіча. Збудавана ў 1909 годзе ў вёсцы Аркадыя Брэсцкага павета (пазней увайшла ў склад горада Брэста). У 1960-х падчас антырэлігійнай кампаніі была зачынена. Працягнула дзейнасць у 1988 годзе, калі было здзейснена першае за доўгі час набажэнства, якое сабрала шмат людзей.
У 1995 годзе была перабудавана, істотна павялічыўшыся ў памерах.
У 1993 г. храм наведаў кіраўнік Польскай Праваслаўнай царквы Мітрапаліт Варшаўскі і ўсяе Польшчы Васілій (Дарашкевіч).
У ліпені 1995 г. капліцу наведаў Свяцейшы Патрыярх Маскоўскі і ўсяе Русі Аляксій II.
Пазней побач быў збудаваны мужчынскі Свята-Афанасьеўскі манастыр, да якога яна зараз адносіцца.
Сусекс
Сусекс, або Сасекс (Sussex, ; старажытн. Suth-Seax — Sūþsēaxe (South Saxons) — гістарычнае графства Паўднёва-Усходняй Англіі, размешчана прыкладна на тэрыторыі старажытнага каралеўства Сусекс. Плошча — 3776 кв. км, у 1891 годзе ў графстве жыло 380 тысяч жыхароў.
Тэрыторыя
З Сусексам мяжуе на поўначы графства Сурэй, на усходзе — Кент, на захадзе — Гэмпшыр, на поўдні ўзбярэжжа праліва Ла-Манш. Сусекс адміністрацыйна раздзелены на графствы Заходні Сасекс, Усходні Сасекс і горад Брайтан і Хоўв. Горад Брайтан і Хоўв створаны як унітарная ўлада ў 1997 годзе; гарадскі статус нададзены ў 2000 годзе. Да таго часу Чычэстэр быў адзіным горадам-сіці Сасекса.
Ланцуг пагоркаў перасякае Сусекс і канчаецца скалістым мысам Бічы Хэд. Пагоркі крэйдавай фармацыі і пакрытыя трафянікам. Ад пагоркаў цягнецца ўрадлівая і лясістая раўніна. Паміж Соўт Доўнс і морам, а таксама і ў багністых мясцінах на ўсходзе ад Бічы Хэд, шмат урадлівых зямель.
Клімат
Клімат Сусекса мяккі, жніво ранняе. Пшаніца, авёс, ячмень, рэпа — галоўныя земляробныя культуры. На ўсходзе вырошчваюць шмат хмелю. Развіта жывёлагадоўля. Вядомыя сноўтноўдскія авечкі і сусекскія пароды быдла.
Населеныя пункты
Галоўныя гарады — Чычэстэр, Брайтан, Гастынгс, Арондэль, Рай, Іст-Грынстэд, Вінчэльсі. У прыморскіх гарадоў ёсць пляжныя зоны, на якія значны попыт летам.
Гісторыя
Сучасны Сусекс і пераважная частка графства Сурэй займаюць тэрыторыю другога каралеўства заснаванага саксамі, адно з сямі каралеўстваў заснаваных англасаксамі ў канцы V ст., пасля ўварвання ў Брытанію. Пасля валадарства караля Осмунда (765—770) каралеўства трапіла пад уплыў больш моцнага суседа — каралеўства Мерсіі, а ў IX ст. перайшло пад уладу Уэсэкса.
Тапаніміка
Назва паходзіць ад старажытнасаксонскага Sūþ Seaxe — ”паўднёвыя саксы”.
Нава Мыроніўка
Нава Мыроніўка (Нова Миронівка) — вёска ў Мыроніўскім раёне Кіеўскай вобласці Украіны. Уваходзіць у склад Мыроніўскай гарадской абшчыны.
19 мая 2016 вёска П’ятырычка (П'ятирі́чка) перайменавана ў вёска Нава Мыроніўка.
IC 4403
IC 4403 — галактыка тыпу SBab ў сузор’і Валапас.
Гэты аб’ект знаходзіцца ў арыгінальнай рэдакцыі індэкснага каталога.
Яхны (Мыроніўскі раён)
Яхны (Яхни́) — вёска ў Мыроніўскім раёне Кіеўскай вобласці Украіны. Уваходзіць у склад Мыроніўскай гарадской абшчыны.
У ХІХ стагоддзі сяло Яхны было ў складзе Вільхавэцкай воласці Каніўскага павета Кіеўскай губерні.
NGC 1747
NGC 1747 (іншае абазначэнне — ESO 85-SC16) — рассеянае скопішча з эмісійнай туманнасцю ў сузор’і Залатая Рыба.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Вірусная пнеўманія
У большасці выпадкаў вірусная пнеўманія праходзіць у лёгкай форме, а паляпшэнне наступае праз 1-3 тыдні без якога-небудзь лячэння. Аднак бываюць цяжкія выпадкі, якія патрабуюць шпіталізацыі, да якіх схільныя людзі з аслабленай імуннай сістэмай, уключаючы неданошаных нованароджаных, дзяцей з парушэннямі лёгкіх ці сэрца і людзей з імунадэфіцытамі.
Сімптаматыка
Сімптомы віруснай і бактэрыяльнай пнеўманіі падобныя, аднак сімптомы віруснай пнеўманіі могуць быць больш разнастайнымі. Свісцячае дыханне часцей назіраецца пры вірусных інфекцыях. Раннія сімптомы віруснай пнеўманіі могуць ўключаць у сябе:
NGC 1439
NGC 1439 (іншыя абазначэнні — ESO 549-9, MCG -4-9-56, PGC 13738) — эліптычная галактыка (E1) у сузор’і Эрыдан.
Гэты аб’ект уваходзіць у лік пералічаных у арыгінальнай рэдакцыі новага агульнага каталога.
Аляксандр Іванавіч Лебедзь
Аляксандр Іванавіч Лебедзь (, Новачаркаск, Растоўская вобласць, РСФСР —, Краснаярскі край, Расія) — расійскі палітычны і ваенны дзеяч.
Губернатар Краснаярскага края
З 17 мая 1998 года — губернатар Краснаярскага края, набраў у другім туры 59 % галасоў. Афіцыйна ўступіў у пасаду 5 чэрвені 1998 года. Да лістапада 2001 года — член Савета Федэрацыі Федэральнага Сходу РФ па пасадзе, склаў з сябе паўнамоцтвы ў адпаведнасці з новым федэральным законам «Аб парадку фарміравання Савета Федэрацыі Федэральнага Сходу РФ». На пасадзе губернатара быў вядомы гучнымі заявамі па сітуацыі ў краі і па краіне ў цэлым. Сярод насельніцтва атрымаў мянушку «генерал-губернатар».
Gala Coral Group Ltd
Gala Coral Group Ltd — брытанскі аператар букмекерскіх кантор, бінга і казіно, які належыць прыватным дамам акцый «Candover Investments», «Cinven» і «Permira». У кастрычніку 2005 года яна аб’ядналася з Coral Eurobet за £2,18 мільярда. Па прыбыткам з’яўляецца трэцяй па велічыні букмекерскай канторай Вялікабрытаніі і найбуйнейшым аператарам бінга. Апроч таго, Gala Coral Group валодае больш, чым 30 казіно.
Штаб-кватэры групы знаходзяцца ў Нотынгеме, Стрэтфардзе, Лондане і Уокінге. Аднак у 2011 годзе кіраўніцтва Gala Coral Group прыняла рашэнне перавесці істотную частку свайго бізнэсу на Гібралтар, у тым ліку амаль усе падраздзяленні азартных гульняў. Gala Coral Group Ltd мае больш за 1800 ліцэнзіяваных букмекерскіх кантор.
Вялікая Ганута
Вялі́кая Гану́та (, Великая Ганута) — вёска ў Чэрвеньскім раёне Мінскай вобласці. Уваходзіць у склад Лядскага сельсавета.
Да 30 кастрычніка 2009 года вёска ўваходзіла ў склад Хутарскага сельсавета.
Бакінскі архіпелаг
Бакі́нскі архіпелаг (Bakı arxipelaqı) — архіпелаг у паўднёва-заходняй частцы Каспійскага мора на поўдзень ад Баку. Уваходзіць у склад Азербайджана. Архіпелаг уяўляе групу з невялікіх 11 астравоў, а таксама водмеляў. Найбуйнейшы востраў — Хара-Зіра (Була).
Агульная плошча — каля 4,6 км². Сталага насельніцтва няма.
Каля астравоў вядзецца здабыча нафты і газу. На востраве Бёюк-Зіра працуе маяк.
Уладзіслаў Аляксандравіч Граковіч
Уладзіслаў Граковіч (нар., ) — беларускі футбаліст, абаронца клуба «Мінск».
Клубная кар’ера
Выхаванец футбольнага клуба «Мінска», гуляў за юнацкія каманды, а з лета 2022 года пачаў выступаць за дубль, тады ж стаў прыцягвацца і да асноўнай каманды. Дэбютаваў у Вышэйшай лізе 7 жніўня 2022 года ў матчы супраць мінскага «Дынама» (1:3), калі выйшаў на замену ў другім тайме.
Міжнародная кар’ера
У кастрычніку 2021 года гуляў за юнацкую зборную Беларусі (да 17 гадоў) у кваліфікацыйным раўндзе чэмпіянату Еўропы.
Мыкыцяны
Мыкыцяны (Микитяни) — вёска ў Мыроніўскім раёне Кіеўскай вобласці Украіны. Уваходзіць у склад Мыроніўскай гарадской абшчыны.
Сяргей Лявонцьевіч Гаранін
Сяргей Лявонцьевіч Гаранін (нар., Петразаводск) — беларускі літаратуразнавец. Спецыяліст па гісторыі беларускай мовы і літаратуры XIV—XVII стагоддзяў. Кандыдат філалагічных навук (1997), дацэнт.
Біяграфія
Нарадзіўся года ў Петразаводску (Расія). Сын літаратуразнаўца Лявонція Гараніна.
Скончыў у 1993 годзе МДПІ імя М. Горкага, у 1996 годзе — аспірантуру Інстытута літаратуры імя Янкі Купалы НАН Беларусі. Абараніў у 1997 годзе кандыдацкую дысертацыю: «Жанр хаджэнняў у беларускай літаратуры XIV—XVI стст.».
Затрыманы ў ліку 44 супрацоўнікаў Акадэміі навук Беларусі падчас аблавы КДБ у межах распачатага пасля прэзідэнцкіх выбараў 2020 года тэрору супраць любой нелаяльнасці да рэжыму Лукашэнкі. Адбыў 10 сутак адміністрацыйнага арышту на Акрэсціна па арт. 19.11 КаАП (распаўсюд экстрэмісцкіх матэрыялаў). Пасля аблавы дырэктараў інстытутаў выклікалі ў Прэзідыум Акадэміі навук і патрабавалі звольніць тых, хто пасля нядаўняй апынуўся на «сутках». Сярод звольненых аказаўся і Сяргей Гаранін.
Навуковая дзейнасць
Даследуе ўсходнеславянскае пісьменства XI—XVIII стагоддзяў, нацыянальную адметнасць пісьменства позняга Сярэднявечча, станаўленне арыгінальнай беларускай літаратуры і яе сувязі з утварэннем беларускай народнасці, займаецца публікацыяй помнікаў даўняга пісьменства Беларусі і беларускай літаратуры эпохі Вялікага Княства Літоўскага.
Comm
comm — утыліта unix, чытае файл1 і файл2, якія павінны быць загадзя лексічна адсартаваны, і генеруе вывад, які складаецца з трох калонак тэксту: радкі, знойдзеныя толькі ў файле файл1; радкі, знойдзеныя толькі ў файле файл2; і радкі, агульная для абодвух файлаў. Імя файла «-» адзначае стандартны ўвод. Перад кожнай калонкай будзе надрукавана столькі сімвалаў табуляцыі, колькі друкуецца калонак з меншымі нумарамі. Напрыклад, калі вывад другой калонкі выключаны, то перад радкамі, якія друкуюцца ў першай калонцы, сімвалаў табуляцыі не будзе зусім, а перад радкамі ў трэцяй калонцы будзе надрукаваны адзін сімвал табуляцыі.
Утыліта comm мяркуе, што файлы былі папярэдне лексічна адсартаваны; усе сімвалы удзельнічаюць у параўнанні радкоў.
Мецца-сапрана
Мецца-сапрана (mezzo-soprano ад mezzo — сярэдні) — жаночы голас, сярэдні паміж сапрана і кантральта.
Адрозніваюць высокае (лірычнае) мецца-сапрана, блізкае да сапрана, і нізкае, якое набліжаецца да кантральта.
Для мецца-сапрана характэрныя паўната гучання ў сярэднім рэгістры, наяўнасць ніжняга груднога рэгістра, а таксама крыху больш рэзкае ў параўнанні з сапрана гучанне на верхніх нотах.
Дыяпазон мецца-сапрана — а (в) — а² (в²).
Сярод оперных партый, напісаных для мецца-сапрана: Сярод вядомых беларускіх оперных артыстак мецца-сапрана — С. Данілюк, Р. Асіпенка, Г. Цэпава, В. Валчанецкая, Л. Галушкіна, К. Кудрашова, П. Дружына, Н. Галеева, Н. Руднева і іншыя.
У хоры мецца-сапрана выконваюць партыі першых альтоў. Асаблівая разнавіднасць мецца-сапрана — каларатурнае мецца-сапрана (партыя Разіны ў «Севільскім цырульніку» Дж. Расіні)
Бяссоніца
Бяссоніца, інсамнія, агрыпнія — парушэнне начнога сну. Выяўляецца цяжкім засынаннем, частым на працягу ночы або раннім абуджэннем ці поўным знікненнем глыбокага сну. Прычыны бяссоніцы: няўстойлівасць сну з дзяцінства (спадчынная, ад некаторых перанесеных у дзяцінстве хвароб), парушэнні ўмоў і дынамічнага стэрэатыпу сну (начная работа, дзённае фізічнае і псіхічнае ператамленне, познія заняткі, нязвыклае месца сну і інш.), хваробы нервнай сістэмы, траўмы галаўнога мозга, змены біялагічных рытмаў і фізіялагічных працэсаў у арганізме пры пераходзе ў сталы і старэчы ўзрост. Бессоніца — абавязковы сімптом некаторых хвароб, напрыклад алкагалізму, цяжкіх неўрозаў і псіхозаў. Лячэнне: правільны рэжым працы і адпачынку, заняткі фізкультурай, водныя працэдуры, заспакаяльныя і снатворныя сродкі.
IC 4404
IC 4404 — галактыка тыпу * (зорка) ў сузор’і Малая Мядзведзіца.
Заблудаў
Заблу́даў (Zabłudów) — горад у Польшчы, уваходзіць у склад Беластоцкага павета Падляскага ваяводства. Сядзіба вяскова-гарадской гміны Заблудаў. Знаходзіцца на паўднёвы ўсход ад Беластока, на захадзе этнічнай тэрыторыі беларусаў.
Колькасць насельніцтва — 2,4 тыс. чал. (2005)
Гісторыя
Гісторыя сённяшняга Заблудава пачынаецца перад 1483, калі кіеўскі ваявода Іван Хадкевіч атрымаў ад вялікага князя літоўскага вялікі абшар пушчаў паміж рэкамі Наравам і Супраслю. Мясціна гэтая размешчаная ў даліне рэчцы Рудні, якую раней звалі Мялецінкай. У 1483 адбылося нашэсце крымскага хана Гірэя на паўднёвыя землі Вялікага Княства Літоўскага і было яно трагічным для кіеўскага ваяводы. Ён быў узяты ў палоні і загінуў. Усё ж вялікі князь не забыліся пра сям'ю свайго заслужанага падданага. Кароль польскі і вялікі князь літоўскі Жыгімонт Стары пацвярджае наданні Хадкевічам і сыну ваяводы Івана — Аляксандру Хадкевічу даручае пасаду новагародскага ваяводы. Аляксандр Хадкевіч засноўвае горад на паўднёвым захадзе за Блудаўскай пушчай (адсюль назва) і ўзводзіць у ім свой палац.
У 1533 Заблудаў атрымлівае гарадскія правы.
Гетман Рыгор Аляксандравіч Хадкевіч дажыў да канца сваіх дзён у Заблудаве. Яго воляй было, каб пасля смерці цела яго пакоілася ў катакомбах Дабравешчанскага сабора ў Супраслі. Так і сталася.
Згодна з умовамі Люблінскай уніі (1569) апынуўся ў складзе Каралеўства Польскага. З 1598 года і да пач. XIX ст. — ва ўладанні біржанска-дубінкаўскай галіны роду Радзівілаў, пры якіх ператварыўся ў значны асяродак Рэфармацыі. 7 красавіка 1654 года атрымаў герб «у блакітным полі срэбны алень, паміж рагамі якога срэбны герб „Касцеша“, на алені залатая гунька з чорным аднагаловым арлом». У 1659 годзе ўпершыню згадваецца Заблудаўскі Успенскі манастыр. У 2-й пал. XVII ст. пры манастыры дзейнічалі школа, бібліятэка і шпіталь.
Гісторыя ўпісала ў Заблудаў буйны на Падляшшы ў XVII ст. кальвінскі збор і школу пад апекай Хадкевічавага спадчынніка гетмана Януша Радзівіла. Шведскі патоп і звязаныя з ім ваенныя дзеянні знішчылі Заблудаў. Аб тых часах цяпер сведчаць адно магутныя дубы ў колішнім палацавым парку, зарослая чаротам сажалка і некалькі мураваных збудаванняў у мястэчку.
У 1695—1744 гадах горада знаходзілася ў складзе Нойбургскіх маёнткаў. З сяр. XVIII ст. Заблудаўскі манастыр пачаў занепадаць (скасаваны ў 1824 годзе).
У выніку трэцяга падзелу Рэчы Паспалітай (1795) апынуўся ў складзе Прусіі, з 1807 года — у складзе Расійскай імперыі; мястэчка Беластоцкага павета Гродзенскай губерні.
З 1921 года — у складзе Польскай Рэспублікі.
З лістапада 1939 года — у складзе БССР. У 1940—1941 і 1944 гадах — цэнтр Заблудаўскага раёна Беластоцкай вобласці БССР. У 1941—1944 гадах знаходзіўся пад нямецкай акупацыяй.
16 жніўня 1945 года ўлады СССР перадалі Заблудаў Польскай Народнай Рэспубліцы. У 1965 годзе ў мястэчку адбыўся Заблудаўскі цуд.
Насельніцтва
З XVI ст. у Заблудаве пачалі сяліцца яўрэі, якія пад канец XIX ст. складалі 60 % жыхароў мястэчка. Гэтую супольнасць ліквідавалі нацысты ў час нямецкай акупацыі (каля 1,4 тысяч чалаве вывезлі да лягэру смерці ў Трэблінцы ў 1942 годзе). Увогуле, у час вайны мястэчка знішчылі на 50 %; прыкладам, 24 чэрвеня 1941 года спалілі найбольш каштоўны здабытак Заблудава — вялікую драўляную сінагогу 1646 года.
Ум-ан-Намль
Ум-ан-Намль (جزيرة أم النمل) — востраў у Персідскім заліве каля горада Кувейт. Плошча — 0,63 км².
Востраў знаходзіцца пры ўваходзе ў бухту Аль-Хішан за 550 м ад мацерыковай зямлі. Суша складзена з асадкавых парод. Найбольшая вышыня — 2,7 м над узроўнем мора. Паверхня пустынная з рэдкімі купкамі ксерафітаў. Увесну на ім спыняюцца пералётныя птушкі. У паўночна-ўсходняй частцы месціцца маяк.
Ум-ан-Намль знакаміты археалагічнымі знаходкамі рэчаў ад пачатку бронзавага веку да ранняй мусульманскай культуры. Мяркуецца, што на востраве ў старажытнасці знаходзілася гарадское паселішча.
Жэнеўскія канвенцыі
Жэнеўскія канвенцыі — шэраг міжнародных пагадненняў, заключаных на канферэнцыях у Жэневе (Швейцарыя).
…
Піі
Піі (Пі́ї) — вёска ў Мыроніўскім раёне Кіеўскай вобласці Украіны. Уваходзіць у склад Ржышчыўскай гарадской абшчыны.
NGC 1440
NGC 1440 (іншыя абазначэнні — NGC 1442, ESO 549-10, MCG -3-10-43, PGC 13752) — лінзападобная галактыка (SB0) у сузор’і Эрыдан.
Гэты аб’ект занесены ў новы агульны каталог некалькі разоў, з абазначэннямі NGC 1440, NGC 1442.
Гэты аб’ект уваходзіць у лік пералічаных у арыгінальнай рэдакцыі новага агульнага каталога.
Лыпавы Рыг
Лыпавы Рыг (Липовий Ріг) — вёска ў Мыроніўскім раёне Кіеўскай вобласці Украіны. Уваходзіць у склад Ржышчыўскай гарадской абшчыны.
NGC 1749
NGC 1749 (іншае абазначэнне — ESO 56-SC26) — рассеянае скопішча ў сузор’і Залатая Рыба.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Гарадзішча (Лядскі сельсавет)
Гарадзі́шча (, Городище) — вёска ў Чэрвеньскім раёне Мінскай вобласці. Уваходзіць у склад Лядскага сельсавета.
Kickstarter
«Kickstarter» — сайт для на рэалізацыю творчых, навуковых і вытворчых праектаў па схеме краўдфандзінгу (гэта значыць добраахвотных ахвяраванняў). «Kickstarter» фінансуе разнастайныя праекты, такія як стварэнне фільмаў, коміксаў, відэагульняў, музыкі і г. д.
Гарадзішча (Лядскі сельсавет)
Да 30 кастрычніка 2009 года вёска ўваходзіла ў склад Хутарскага сельсавета, да 28 мая 2013 года — у склад Калодзежскага сельсавета.
Дэні Кінг
Дэніэл Майкл Кінг (Daniel Michael King; ) — брытанскі пісьменнік, вядомы серыяй крымінальных дзённікаў.
Жанры ігравога кіно
Жа́нры іграво́га кіно́ — групы твораў ігравога кіно, якія выдзяляюцца на аснове падобных рыс іх унутранай будовы.
Дэні Кінг
Ранні перыяд жыцця
Дэні Кінг нарадзіўся 5 сакавіка 1969 года ў Слау, Бакінгемшыр (цяпер Беркшыр), другі сын Майкла і Дараці Кінг. Ён і два яго браты, Ральф і Робін, жылі ў маёнтку Брытуэл да 1979 года, потым пераехалі ў Ятлі, Хэмпшыр. Вучыўся ён у школе Ятлі, але не здолеў атрымаць ніякай кваліфікацыі, прафесіі да 16 гадоў, таму быў вымушаны працаваць рознарабочым на будаўнічых пляцоўках.
Жанры ігравога кіно
Жанры ігравога кіно не маюць выразных меж, якія звычайна расплывістыя, і розныя жанры могуць бесперапынна пераходзіць адзін у іншы, злучацца і падзяляцца. Кожны жанр, у сваю чаргу, можа падзяляцца на некалькі паджанраў. У выніку адзін і той жа фільм можна аднесці да некалькіх жанравых груп.
Прыкладамі жанру можна даць трагедыю, камедыю, драму, трылер.
Дэні Кінг
Асабістае жыццё
Ён ажаніўся з Жанетт Крокет у сакавіку 2007 года, яны жывуць у Чычэстэры, Заходні Сусэкс, са сваімі чатырма дзецьмі.
Жанры ігравога кіно
Вызначэнне жанру
Жанр — гістарычна складзенае ўнутранае раздзяленне ва ўсіх відах мастацтва. У кожным з відаў мастацтва дзяленне на жанры мае свае асаблівасці і не супадае з іншымі відамі. Тым не менш, канчатковага вызначэння тэрміна «жанр» няма, і паняцці «род», «від», «разнавіднасць» часта ўжываюцца як яго сінонімы. Пры гэтым для кожнага з відаў мастацтва характэрна змяненне набору жанраў адпаведна з эпохай.
Літаратура
Вялікая савецкая энцыклапедыя: Энцыклапедыі: Артыкулы: Кнігі:
Дзіра Она (кухар)
Дзі́ра О́на (小野 二郎, рам.: Ono Jirō; нар. 27 кастрычніка 1925, Хамамацу, Сідзуока, Японія) — японскі шэф-кухар і ўладальнік Sukiyabashi Jiro, японскага сушы-рэстарану ў Кіндзе, Цюа-ку, Токіа. Сучаснікі лічаць Она адным з найлепшых сушы-майстроў і прыпісваюць яму наватарскія метады, якія выкарыстоўваюцца пры сучаснам гатаванні сушы.
Meld (праграма)
Meld — камп'ютарная праграма для параўнання зместу тэкставых файлаў ці каталогаў.
Дзіра Она (кухар)
Дзяцінства
Она быў народжаны ў горадзе Тэнру (цяпер Хамамацу) у прэфектуры Сідзуока, Японія. Ён пачаў працаваць у мясцовым рэстаране ва ўзросце сямі гадоў, а пасля пераехаў у Токіа, каб атрымаць адукацыю. Она стаў кваліфікаваным сушы-майстрам у 1951 годзе, а ў 1965 годзе адкрыў уласны рэстаран Sukiyabashi Jiro (すきやばし次郎) у Гіндзе, Токіа.
Асабістае жыццё
У Она ёсць два сыны — Ёсікадзу і Такашы Она — і абодва яны таксама з’яўляюцца сушы-майстрамі. Такашы, малодшы сын, кіруе ўласным рэстаранам, адзначаным зоркай Мішлен. Дзіра Она стаў натхненнем Дэвіда Гелба для яго дакументальнага фільму «Дзіра: мара пра сушы», які з’явіўся на экранах у 2011 годзе. Сям’ю Она турбуе праблема празмернага вылаву рыбы, таму што гэта можа прывесці да знікнення асноўных інгрэдыентаў, якія выкарыстоўваюцца ў традыцыйных сушы.
Она абслугоўваў былога прэм’ер-міністра Японіі, Сіндза Абэ, і прэзідэнта ЗША, Барака Абаму, у сваім рэстаране Sukiyabashi Jiro. Абама казаў: «Я нарадзіўся на Гаваях і з’еў мноства розных сушы, але гэтыя сушы былі найлепшымі за ўсё маё жыццё».
IC 4405
IC 4405 — галактыка тыпу Sab (кампактная выцягнутая галактыка) ў сузор’і Валапас.
Гэты аб’ект знаходзіцца ў арыгінальнай рэдакцыі індэкснага каталога.
Алэксандрыўка (Мыроніўскі раён)
Алэксандрыўка (Олекса́ндрівка) — вёска ў Мыроніўскім раёне Кіеўскай вобласці Украіны.
Шувайх
Шувайх (الشويخ) — востраў у Персідскім заліве, уваходзіць у склад аднайменнай свабоднай эканамічнай зоны ў межах горада Кувейт. У нашы дні аб’яднаны з мацерыковай сушай мастом. Плошча — 3,74 км².
У 1978—1996 гадах на востраве арганізоўваліся археалагічныя раскопкі, у выніку якіх на пагорку Тэль-Аказ былі знойдзены старажытнае паселішча, рэшткі зараастрыйскага храма эпохі Селеўкідаў і парфян, а таксама клад манет перыяду Абасідаў.
Аляксандр Уладзіміравіч Данішэўскі
Аляксандр Данішэўскі (нар., ) — былы расійскі футбаліст, нападнік.
Клубная кар’ера
За час кар’еры прафесійнага футбаліста паспеў пагуляць у некалькіх расійскіх клубах Прэм’ер-лігі. Выступаў за маскоўскі «Cпартак» і махачкалінскі «Анжы». Таксама быў іграком «Арсенала» з Кіева.
У ліпені 2013 года Данішэўскі стаў футбалістам бабруйскай «Белшыны». У дэбютнай гульні супраць футбольнага клуба «Гомель» выйшаў на замену на 72-й хвіліне і праз 3 хвіліны адзначыўся голам, зрабіўшы лік 3:1 на карысць бабруйскага клуба. Усяго за бабруйчан забіў 5 галоў, але па заканчэнні сезону ў снежні 2013 года пакінуў бабруйскі клуб.
У сакавіку 2014 года перайшоў у клуб «Зорка» з украінскай Першай лігі, але ўжо ў маі 2014 года кантракт з кіраваградцамі па ўзаемнай згодзе быў разарваны. У другой палове 2014 года выступаў у другім дывізіёне Расіі за севастопальскі СКЧФ, а ў 2015 годзе гуляў за гэты клуб ужо ў чэмпіянаце Крыма. У снежні 2015 года пакінуў Севастопаль, сезон 2016/17 распачаў у клубе «Гвардзеец». У 2017 годзе гуляў за севастопальскі КАМО, пасля чаго завяршыў кар’еру.
NGC 1441
Гэты аб’ект уваходзіць у лік пералічаных у арыгінальнай рэдакцыі новага агульнага каталога.
Авантуры Пранціша Вырвіча
«Авантуры Пранціша Вырвіча» — серыя раманаў беларускай пісьменніцы Людмілы Рублеўскай, гепталогія, гістарычнае беларускае фэнтэзі. Галоўныя героі — шляхціц Пранціш Вырвіч і доктар Баўтрамей Лёднік. Падзеі рамана адбываюцца ў XVIII стагоддзі.
Галоўныя героі
Пранціш Вырвіч — галоўны герой. Сын шарачка Вырвіча з Падняводдзя. Загонны шляхціц, бедны і горды, і пазбаўлены магчымасці пасля навучання ў Менскім езуіцкім калегіуме працягваць адукацыю. Характар эмацыянальны і няўрымслівы.
Баўтрамей Лёднік — полацкі доктар і алхімік, захоплены ідэямі Асветніцтва. Вучыўся ў Празе і Лейпцыгу.
Авантуры Пранціша Вырвіча, шкаляра і шпега
Першая кніга гепталогіі. Выдадзена ў 2012 годзе, Мінск, Выдавецкі дом «Звязда». Перавыдадзена ў 2018 годзе.
Небагаты шляхціц, збеглы вучань Менскага езуіцкага калегіюму Пранціш Вырвіч трапляе ў неверагодныя прыгоды. За медны шэлег ён набывае алхіміка доктара Баўтрамея Лёдніка з Полацку, разам з якім яны акунаюцца ў віхуру магнацкіх інтрыг і барацьбы за трон Рэчы Паспалітай. Героі пабываць у сутарэннях Слуцку, Менску і Полацку. Яны выратуюць Сільфіду, паездзяць у жалезнай чарапасе Леанарда да Вінчы, здабудуць дзіду Святога Маўрыкія. Пабываюць на абедзе ў князя Гераніма Радзівіла, паўдзельнічаюць у раскрыцці змовы менскага магістрату супраць Пане Каханку.
У 2013 годзе кніга была намінавана на прэмію Ежы Гедройца.
Авантуры студыёзуса Вырвіча
Другая кніга гепталогіі. Выдадзена ў 2014 годзе, Мінск, Выдавецкі дом «Звязда».
Полацкі доктар Баўтрамей Лёднік і студыёзус (студэнт) Віленскай акадэміі Пранціш Вырвіч падарожнічаюць праз усю Еўропу XVIII стагоддзя. Пранціш ужо студэнт Віленскай акадэміі, а доктар Лёднік — суровы прафесар гэтай акадэміі. Падчас сваіх падарожжаў ім давядзецца ажыўляць ляльку-аўтамат па імені Пандора, забіваць цмока, уцякаць ад чумы, зарабляць грошы ў лонданскім байцоўскім клубе, а таксама выблытвацца з магнацкіх інтрыгаў вакол трона Рэчы Паспалітай.
«Авантуры студыёзуса Вырвіча» абрана «Кнігай года — 2015» (арганізатар праекта Беларускі ПЭН-цэнтр).
Авантуры драгуна Пранціша Вырвіча
Трэцяя кніга гепталогіі. Выдадзена ў 2014 годзе, Мінск, Выдавецкі дом «Звязда».
Авантуры Пранціша Вырвіча, здрадніка і канфедэрата
Чацвёртая кніга гепталогіі. Выдадзена ў 2017 годзе, Мінск, Выдавецкі дом «Звязда».
Першапачаткова раман часткова быў надрукаваны ў трох нумарах часопіса «Полымя» — №8, 9, 10 за 2015 год. Затым раман быў цалкам выдадзены ў электронным фармаце ў выдавецтва «Янушкевіч» у 2016 годзе.
Падзеі напачатку рамана адбываюцца ў Францыі, а затым пераносяцца ў Беларусь. Галоўныя героі шукаюць спосаб выжыць ў падводнай лодцы, выратоўваць на судзе Саламею Лёднік, б'юцца з Германам Ватманам, працуюць як двайныя агенты і на канфэдратаў, і на караля. Апроч усяго, ізноў сваю ролю сыграе карона святога Альфрэда. А ў канцы Пранціш Вырвіч нарэшце становіцца шчаслівым — ён нарэшце бярэ шлюб, які ізноў робіцца новай авантурай.
«Авантуры Пранціша Вырвіча, здрадніка і канфедэрата» ў 2017 годзе адзначана Нацыянальнай літаратурнай прэміяй у намінацыі «Найлепшы празаічны твор».
Авантуры Вырвіча з банды Чорнага доктара
Першапачаткова ўрывак з рамана друкаваўся ў часопісе «Полымя» ў 2018-м. Урывак з яшчэ неапублікаванай пятай кнігі стаў тэкстам «Агульнанацыянальнай дыктоўкі», якая прайшла 2 чэрвеня 2018 года ў Нацыянальнай бібліятэцы Беларусі.
Падзеі адбываюцца ў час пасля першага падзелу Рэчы Паспалітай. Негледзячы на тое, што Лёднік — чалец усемагутнай Адукацыйнай камісіі (якая дзейнічае пад патранажам караля), яму не пазбегнуць непрыемнасцей. Галоўныя героі ўцягнуты ў інтрыгі магнатаў. Да Пранціша і Баўтрамея далучаецца падрослы сын Лёдніка Алесь, які пайшоў па стопах бацькі. Бандзе Чорнага Доктара давядзецца разгадаць таямніцу знікнення асістэнткі доктара Лёдніка — панны Праксэды. Герояў апынуцца ў сутарэннях Ашмянскага замка, палётаюць на паветраным цмоку над карнавальнай Венецыяй, трапяць у снежную лавіну ў Татрах, пагасцююць ў Пацучынага Караля і апынуцца ў жалезнай клетцы ў замку акрутнай Тэрэзы Радзівіл.
Авантуры Вырвіча, Лёдніка і Чорнай Меланхоліі
Шостая кніга гепталогіі. Выдадзена ў 2020 годзе, Мінск, Выдавецкі дом «Звязда».
Падзеі адбываецца ў XVIII стагодзі. Шляхціца Пранціша Вырвіча і доктара Баўтрамея Лёдніка ўцягваюць у палітычныя інтрыгі апошніх гадоў існавання Рэчы Паспалітай. Героі абараняюць камень з кароны Карла Вялікага, вандруюць па падземнай рацэ, ажыўляюць механічнага шахматыста, удзельнічаюць у страшнай гульні Святога Пятра і пазнаёміцца з Чорнай Меланхоліяй.
Авантуры Пранціша Вырвіча, маршалка Менскага
Сёмая, заключная кніга гепталогіі.
Першапачаткова ўрывак з рамана друкаваўся ў часопісе «Полымя» ў 2022-м годзе (№ 8—10).
Доктар Лёднік, амаль зламаны пад цяжарам папярэдніх трагічных падзей, усё ж вяртаецца ў вір палітычных хітраспляценняў апошніх гадоў Рэчы Паспалітай. Побач з доктарам — вартая яго жанчына Чорная Меланхолія. Ізноў каханне афарбоўвае свет герояў у свае непаўторныя адценні… Даводзіцца не толькі ратаваць сваіх блізкіх са зняволення, але і абараняць таямніцу полацкіх сутарэнняў, якую зноў хочуць прыўлашчыць хціўцы.
Вахутынці
Вахутынці (Ваху́тинці) — вёска ў Мыроніўскім раёне Кіеўскай вобласці Украіны.
У ХІХ стагоддзі сяло Вахутынці было ў складзе Вільхавэцкай воласці Каніўскага павета Кіеўскай губерні.
Авантуры Пранціша Вырвіча
Экранізацыя
Летам 2018 года «Беларусьфільм» анансаваў пачатак здымак фільма «Авантуры Пранціша Вырвіча» паводле рамана Людмілы Рублеўскай «Авантуры Пранціша Вырвіча, шкаляра і шпега», першай кнізе з серыі. Кастынг на галоўныя ролі завершыўся ў кастрычніку. Дыялогі ў фільму будуць гучаць на рускай мове з далейшай мэтай прадаць кіно ў Расію і паказу на кінафестывалях. Для паказу ў беларускіх кінатэатрах фільм будзе прадубляваны на беларускай мове, дзякуючы чаму поўнаэкранная версія пойдзе на беларускай. Да здымання прыступілі 18 лютага, у гэты дзень была ўрачыста разбітая талерка з імёнамі здымачанай групы. Праца над карцінай завершылася ў снежні 2019 года.
Адмыслова для здымак быў створаны танк на паравым рухавіку, які апісваецца ў кнізе як «жалезная чарапаха», танк паводле чарцяжаў Леанарда да Вінчы. Здыманне праходзіла у гістарычных лакацыях Беларусі — у Мірскім, Нясвіжскім і Лідскім замках, у Смалявічах, Снове, Бабруйску, Гальшанах.
Адлюстраванне вобразу і кнігі ў культуры
Кнігу ўзгадвае ў сваёй дзённікавай прозе «Заўтра была адліга—2» Віктар Шніп:
«''2.12.2014. Удзельнічаў у прэзентацыі трэцяй кнігі „Авантуры Пранціша Вырвіча“ Людмілы Рублеўскай. Дзякуючы Ярашу Малішэўскаму і ягоным музычным інструментам у „Кніжным салоне“ быў створаны антураж XVIII стагоддзя, і я праз некалькі хвілін забыўся, што на вуліцы мароз і вечар. У імпрэзе ўдзельнічалі Адам Мальдзіс, Алесь Карлюкевіч, Ганна Запартыка, Ганна Кісліцына, Ганна Бутырчык, Дзяніс Марціновіч, Андрэй Жвалеўскі, Алег Грушэцкі, Наста Грышчук, Ксенія Шталянкова, дырэктар „Кніжнага салона“ Ала Зміёва. Падчас прэзентацыі адбыўся віртуальны кастынг на ролі галоўных герояў „Авантур“. Большасць прысутных выказалася за тое, каб у цыкла пра прыгоды Вырвіча быў працяг. Прапаноўвалі пазбавіцца ад жонак і нявест галоўных герояў рознымі садысцкімі спосабамі. Адаслаць герояў у Рым, Амерыку, Афрыку. Зрабіць сенатарамі, піратамі, вандроўнікамі. На працягу ўсёй прэзентацыі я адчуваў няёмкасць з-за таго, што некаторым Людміліным чытачам давялося стаяць больш за дзве гадзіны, бо, на жаль, у кнігарні ім не хапіла крэслаў…''».
Вэдмэдзіўка (Мыроніўскі раён)
Вэдмэдзіўка (Ведме́дівка) — вёска ў Мыроніўскім раёне Кіеўскай вобласці Украіны.
NGC 1750
NGC 1750 — рассеянае скопішча ў сузор’і Цялец.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Тыніян
Тынія́н (Tinian) — востраў у складзе Марыянскіх астравоў. Частка тэрыторыі Паўночныя Марыянскія астравы. Плошча — 101,01 км². Насельніцтва (2010 г.) — 3 136 чал.
Прырода
Востраў Тыніян знаходзіцца ў 8 км на паўднёвы захад ад вострава Сайпан, аддзелены ад яго Сайпанскім пралівам. Мае часткова вулканічнае, часткова каралавае паходжанне. Большая частка паверхні складзена вапнякамі з вялікай колькасцю карставых пустэч. Яны фарміруюць знакамітыя пячоры Тыніяна. Найвышэйшы пункт — гара Ласо (171 м).
Клімат трапічны пасатны, вельмі вільготны. Сярэдняя тэмпература вагаецца ад 24 да 31° C на працягу года. Максімум ападкаў прыпадае на верасень (каля 325 мм).
Гісторыя
Першымі насельнікамі Тыніяна былі чамора, якіх у XVIII ст. іспанскія каланізатары перасялілі на Гуам. У спадчыну ад старажытных жыхароў захаваўся мегалітычны помнік Тага. У 1815 г. з Каралінскіх астравоў на Тыніян перасяліліся рэфалуваш.
У 1899 г. востраў перайшоў пад кантроль Германіі, а ў 1914 г. — Японіі. Японцы стварылі плантацыі цукровага трыснягу. Адбываўся працэс перасялення японскіх рабочых і спецыялістаў, а таксама ваенных.
У 1944 г. Тыніян стаў месцам кровапралітных баёў паміж войскамі Японіі і ЗША. Амерыканцы захапілі востраў і ператварылі яго ў моцную ваенную базу. Адсюль у 1945 г. узляталі самалёты для таго, каб скінуць атамныя бомбы на японскія гарады.
У пасляваенную пару Тыніян уваходзіў у склад падапечнай тэрыторыі ЗША, з 1978 г. — у склад Садружнасці Паўночных Марыянскіх астравоў.
Інфраструктура
Тыніян складае асобны муніцыпалітэт. Адміністрацыйны цэнтр — вёска Сан-Хасэ. Значную частку вострава займае амерыканская ваенная база, на якой працуюць мясцовыя жыхары. Акрамя таго, тыніянцы займаюцца сельскай гаспадаркай. Вырошчваюць гародніну і разводзяць кароў. На Тыніяне працуюць 2 аэрапорты (грамадзянскі і ваенны), 2 газавыя станцыі і 1 казіно. Развіваецца турызм.
Для аховы прыродных і гістарычных каштоўнасцяў створаны нацыянальны парк.
IC 4406
IC 4406 — галактыка тыпу PN (планетарная туманнасць) ў сузор’і Воўк.
Гэты аб’ект знаходзіцца ў арыгінальнай рэдакцыі індэкснага каталога.
Хара-Зіра
Хара-Зіра  (Xərə Zirə), або Була (Bulla) — найбуйнейшы востраў Бакінскага архіпелага ў Каспійскім моры. Уваходзіць у склад Азербайджана. Плошча - 3,5 км². Сталага насельніцтва няма.
Хара-Зіра знаходзіцца ў 45 км на паўднёвы захад ад горада Баку. Форма вострава ўяўляе сабою плоскі авал, выцягнуты з паўночнага захаду на паўднёвы ўсход. Даўжыня - 2,42 км, найбольшая шырыня - 2,23 км.
Востраў узнік у выніку дзейнасці аднайменнага гразевага вулкана. Найбольшыя вывяржэнні зафіксаваны ў 1857 г., 1859 г., 1940 г., 1947 г., 1959 г., 1960 г. і 1963 г. Берагі пясчаныя. На паўднёвым захадзе і паўночным захадзе вылучаюцца косы. Глебы моцна засоленыя. На востраве амаль няма расліннасці.
Каля вострава Хара-Зіра вядзецца здабыча газу.
Макраэканоміка
Макраэканоміка (ад μακρός — доўгі, вялікі, οἶκος — дом і νόμος — закон) — навука, якая вывучае функцыянаванне эканомікі ў цэлым, працу эканамічных агентаў і рынкаў; сукупнасць эканамічных з’яў. Упершыню тэрмін быў выкарыстаны Рагнарам Фрышам 14 жніўня 1934 г. Заснавальнікам сучаснай макраэканамічнай тэорыі лічыцца Джон Мейнард Кейнс, пасля таго, як у 1936 годзе ён выпусціў сваю кнігу «Агульная тэорыя занятасці, адсотка і грошай» (анг. The General Theory of Employment, Interest, and Money).
Мікраэканоміка
Мікраэканоміка (μικρός — маленькі; οἶκος — дом; νόμος — закон) — навука, якая вывучае функцыянаванне эканамічных агентаў у ходзе іх вытворчай, размеркавальнай, спажывецкай і абменнай дзейнасці.
Міхаіл Іванавіч Пржыбытка
Міхаіл Іванавіч Пржыбы́тка (,  — ) — беларускі дзеяч тэатра. Заслужаны дзеяч культуры Беларускай ССР (1967).
Біяграфія
3 1925 года працаваў у Беларускім тэатры імя Я. Купалы рабочым сцэны, загадчыкам машынна-дэкарацыйнага і канструктарскага цэхаў, галоўным машыністам сцэны. Дасканала валодаў сваёй справай, умелы арганізатар творчага працэсу, зрабіў значны ўклад у тэхнічную аснашчанасць сцэны.
Член Беларускага саюза тэатральных дзеячаў з 1947 года.
Якіма (рака)
Якіма (Yakima River, Yak-e-mah River) — рака ў цэнтральнай частцы штата Вашынгтон, ЗША. Правы прыток ракі Калумбія.
Даўжыня ракі складае 344 км, плошча басейна каля 15 928 км². Бярэ пачатак у Каскадных гарах, на вышыні 746 м над узроўнем мора, выцякае з возера Кічэлус на паўночны захад ад горада Клі-Элам. Цячэ пераважна ў паўднёва-ўсходнім напрамку, працякаючы праз горад Якіма. Упадае ў раку Калумбія ля горада Рычленд, на вышыні 104 м. Сярэдні расход вады ў раёне горада Каён складае 99 м³/с.
NGC 1751
NGC 1751 (іншае абазначэнне — ESO 56-SC23) — рассеянае скопішча ў сузор’і Залатая Рыба.
Рарытэт (філатэлія)
Рарытэ́т (Rarität, ад raritas — рэдкасць) — у філатэліі вельмі рэдкая паштовая марка (або яе разнавіднасць), а таксама вельмі рэдкія паштовы штэмпель, суцэльная рэч або цэлая рэч, якія існуюць у сучаснасці ў невялікай колькасці асобнікаў і ўяўляюць сабой каштоўныя калекцыйныя аб'екты. Асаблівае значэнне мае вызначэнне ступені рэдкасці філатэлістычных матэрыялаў пры адзнацы членамі журы філатэлістычнай выстаўкі яе экспанатаў.
NGC 1751
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Радзівон Андрэевіч Пячура
Радзівон Пячура (нар., ) — беларускі футбаліст, паўабаронца клуба «Мінск» і моладзевай зборнай Беларусі.
NGC 1445
NGC 1445 (іншае абазначэнне — PGC 13742) — эліптычная галактыка (E) у сузор’і Эрыдан.
Радзівон Андрэевіч Пячура
Клубная кар’ера
Выхаванец футбольнага клуба «Мінска», гуляў за юнацкія каманды, з 2021 года пачаў выступаць за дубль. Да сезона 2022 рыхтаваўся ўжо з асноўнай камандай мінчан, аднак пачынаў сезон у дублі. Дэбютаваў у Вышэйшай лізе 4 ліпеня 2022 года ў матчы супраць магілёўскага «Дняпра» (4:2), выйшаўшы на замену ў канцы сустрэчы. У далейшым стаў рэгулярна з’яўляцца ў асноўнай камандзе, а з кастрычніка замацаваўся ў стартавым складзе.
NGC 1445
Гэты аб’ект уваходзіць у лік пералічаных у арыгінальнай рэдакцыі новага агульнага каталога.
Радзівон Андрэевіч Пячура
Міжнародная кар’ера
19 лістапада 2022 года дэбютаваў у моладзевай зборнай Беларусі, выйшаўшы на замену ў другім тайме таварыскага матча супраць Ірана (1:0).
Папсуеўскі сельсавет
Папсу́еўскі сельсавет — былая адміністрацыйна-тэрытарыяльная адзінка ў складзе Веткаўскага раёна Гомельскай акругі. Цэнтр — вёска Папсуеўка.
Пасля другога ўзбуйнення БССР з 8 снежня 1926 года сельсавет у складзе Веткаўскага раёна Гомельскай акругі БССР. 30 снежня 1927 года скасаваны, тэрыторыя далучана да Сівінскага сельсавета.
Вагальны контур
Вага́льны ко́нтур — электрычны ланцуг, які складаецца з паралельна злучаных кандэнсатара і шпулі індуктыўнасці. У такім ланцугу могуць адбывацца гарманічныя ваганні зараду на пласцінах кандэнсатара, напружання і току.
Паводле другога правіла Кірхгофа сума напружанняў на замкнёным контуры роўная да сумы электрарухаючых сіл (ЭРС), якія на ім знаходзяцца. Напружанне на электрарухаючым контуры складаецца з напружання на кандэнсатары:
дзе q — зарад кандэнсатара; Q — яго ёмістасць.
У якасці ЭРС выступае ЭРС самаіндукцыі шпулі:
Адсюль
або
Апошняя роўнасць з’яўляецца дыферэнцыяльным ураўненнем гарманічных ваганняў. Яго рашэннем з’яўляецца функцыя
дзе  — вуглавая частата ваганняў.
Адпаведна,
.
IC 4407
IC 4407 — галактыка тыпу NF (у працэсе падцверджання) ў сузор’і Дзева.
Гэты аб’ект знаходзіцца ў арыгінальнай рэдакцыі індэкснага каталога.
Мікалай Мікалаевіч Новік
Новік, Мікалай Мікалаевіч (анг. Mikalay Novik; 18 красавіка, 1950, Вялікая Альшанка, Чырвонаслабодскага раён, Бабруйскай вобласці, БССР - 14 верасня 2020 г. Мар’іна Горка, Мінская вобласць, Рэспубліка Беларусь) - беларускі прафсаюзны дзеяч, першы кіраўнік Першаснай прафсаюзнай арганізацыі ААТ «Беларуськалій» Беларускага Незалежнага прафсаюза, віцэ-старшыня БНП, дэпутат Салігорскага гарадскога савета, грамадскі дзеяч.
Паходжанне
Нарадзіўся 18 красавіка 1950 года ў вёсцы Вялікая Альшанка, Чырвонаслабодскага раёна, Бабруйскай вобласці, БССР у сям'і Новіка Мікалая Баніфатавіча і Саханчук Марыі Максімаўны. У сям'і было пяцёра дзяцей. Бацька, ветэран Другой сусветнай вайны, падчас баёў быў паранены і атрымаў інваліднасць. Працаваў настаўнікам пачатковых класаў у мясцовай школе.
Дзед па матчынай лініі Максім Раманавіч Саханчук быў арыштаваны ў лістападзе 1937 года і расстраляны «тройкай» НКУС у Слуцкай турме 11 снежня 1937 года, пазней рэабілітаваны.
Адукацыя і працоўная дзейнасць
У 1957 годзе Мікалай пайшоў у пачатковую школу вёсцы Мазалі, а апошнія два класа вучыўся ў Акцябрскай вясковай школе. У 1967 паступіў у Салігорскі горна-хімічны тэхнікум імя Марыса Тарэза. З 1968 па 1970 служыў у ГДР у Савецкай Арміі, звольнены ў запас у званні сяржанта.
Малдова і НАТА
Супрацоўніцтва паміж Малдовай і НАТА пачалося яшчэ ў 1992 годзе, яна далучылася да Савета еўраатлантычнага супрацоўніцтва, пераіменаванага ў Савет еўраатлантычнага партнёрства ў 1997 годзе аб'ядноўвае 50 краін у рамках шматбаковага форуму, які забяспечвае працэс дыялогу і кансультацый па пытаннях палітыкі і бяспекі сярод краін-членаў НАТА і краін-партнёраў. СЕАП з'яўляецца агульнай палітычнай структурай, у рамках якой развіваецца супрацоўніцтва паміж НАТО і краінамі-партнёрамі на Еўраатлантычным прасторы, а таксама двухбаковыя адносіны паміж НАТА і асобнымі краінамі-партнёрамі, якія ўдзельнічаюць у праграме «Партнёрства дзеля міру».. І адразу ж ў 1994 годзе Малдовай далучаецца да Партнёрства дзеля міру. НАТА і Рэспубліка Малдова актыўна супрацоўнічаюць у розных сферах, і ўвесь час паглыбляюць практычнае супрацоўніцтва ў многіх сферах. Індывідуальны план партнёрства 19 мая 2006 падпісалі Рэспубліка Малдова - НАТО. Ключавой мэтай механізму з'яўляецца ўмацаванне палітычнага дыялогу і кансультацыі паміж НАТА і Рэспублікай Малдова з мэтай забеспячэння супрацоўніцтва для заахвочвання і падтрымкі ўнутраных і знешніх умоў для прасоўвання дэмакратычных рэформаў. У рамках гэтага пашыранага дыялогу Малдова атрымала магчымасць абмеркаваць і зацвердзіць жаданне і здольнасць ажыццяўляць асноўныя прынцыпы ўнутранай і знешняй палітыкі, выкладзеныя ў Рамачны дакумент Партнёрства дзеля Свету і ў дакуменце Савета еўраатлантычнага партнёрства. План IPAP Рэспубліка Малдова - НАТА, складаецца з чатырох асноўных раздзелаў:
Мікалай Мікалаевіч Новік
Адукацыя і працоўная дзейнасць
На працягу перыяда з 1996 года па 2002 год вучыцца ў Беларускім недзяржаўным інстытуце правазнаўства, у якім атрымлівае прафесію правазнаўца.
Прафсаюзны актывіст
Аляксандр Доўнар уцягвае яго ў вір падзеяў, што адбываліся ў красавіку-траўні 1991 (Палітычная стачка ў БССР). Ён быў знаёмы з Мікалаем Новікам па камсамольскай рабоце, ведаючы яго, як актыўнага чалавека і які мае аўтарытэт на 2 рудаўпраўленні. Са словаў самога Мікалая Новіка, папераджальны страйк нізкіх лаў 3 РУ і 4 РУ на ВА «Беларуськалій» у жніўні 1990 года, была чымсці неверагодным: «Памятаю, як мы спалохана, але з захапленнем назіралі за Юргевічам і Доўнарам, быўшы на той момант зусім пацанамі ў параўнанні з ім».
У 1990-1991 гадах удзельнічае ў стварэнні салігорскай арганізацыі «Рабочага саюза» і выбарчай кампаніі Салігорскага гарадскога савета разам з дэпутатамі, аб’яднанымі вакол дыскусійнага клуба «Пошук». Разам з двума дзясяткамі іншых новаабраных дэпутатаў уваходзіць у «Дэмакратычны клуб дэпутатаў», які ўзначальвае Аляксандр Клішэвіч.
Старшыня першаснай арганізацыі БНП на ААТ "Беларуськалій"
27 снежня 1991 годзе на Устаноўчай канферэнцыі рэгіянальнай арганізацыі Незалежнага прафсаюза гарнякоў ВА “Беларуськалій” быў абраны старшынёй арганізацыі. 21 мая 1993 цалкам пераходзіць на прафсаюзную працу старшыні Незалежнага прафсаюза гарнякоў. У якасці намеснікаў старшыні з ім працуюць Аляксандр Паўлавіч Каралёў і Юры Адольфавіч Красоўскі.
У 1992 годзе, актыўна ўдзельнічае ў красавіцкім страйку на ВА «Беларуськалій», па выніку якога былі павялічаны заробкі шахцёраў у 3,4 разы, павялічаны адпачынак для забойшчыкаў да 66 дзён, скарочаны працоўны дзень на 1 гадзіну для шахцёраў. Адным з патрабаванняў страйкоўцаў было звальненне генеральнага дырэктара Анатоля Падлеснага, на змену якому быў абраны галоўны інжынер Пётр Калугін.
Пасля заключэння першага калектыўнага дагавора НПГ у 1992 годзе, у каштарысе расходаў было прадугледжана прэміраванне вызваленых прафсаюзных работнікаў. Аднак кіраўніцтва НПГ прыняла рашэнне адмовіцца ад атрымання прэмій са сродкаў прадпрыемства і запатрабаваць пераводзіць гэтыя грошы на рахунак бухгалтэрыі НПГ. На працягу трох гадоў гэтыя сродкі акумуляваліся, а ў далейшым яны пайшлі на адкрыццё персаніфікаваных рахункаў члена незалежнага прафсаюза, якія працавалі на ААТ “Беларуськалій”, на іх дадатковую пенсію.
У 1994 годзе Мікалай Новік і НПГ ААТ "Беларуськалій" актыўна ўдзельнічаюць у выбарах Прэзідэнта Беларусі. На выбарах прафсаюз адкрыта падтрымліваў кандыдатуру Зянона Пазняка.
17 кастрычніка 1996 прымае ўдзел у другім паходзе шахцёраў на Мінск. Быў затрыманы разам з кіраўніцтвам БНП супрацоўнікамі міліцыі пры выхадзе з Салігорску і крыху пазней аштрафаваны:
''«Пры арганізацыі другога пешага паходу на Мінск мы нават не здолелі выйсці за межы горада Салігорска, а толькі змаглі крануцца з месца (ад кальца на праспекце Міра) і дайшлі разам з Віктарам Бабаедам да шыльды “Салігорск”, а гэта ўсяго толькі каля 200 метраў, як адразу ж з'явіліся машыны з супрацоўнікамі міліцыі і нас «павязалі». Загрузілі ў «козлік» і павезлі ў аддзяленне міліцыі. Тры гадзіны мы прабылі ў пастарунку, пакуль на нас складалі пратакол аб адміністрацыйным правапарушэнні. Назаўтра раніцай адбылося судовае паседжанне, на якім мы былі прыцягнуты да адміністрацыйнай адказнасці». '' У якасці арганізатара праводзіць 4 кастрычніка 1998 шэсце гарнякоў у Салігорску. Каля 600 членаў НПГ прайшліся па горадзе, нагадаўшы ўладам аб пачатку 90-х. Роўна праз месяц, 4 лістапада, на стадыёне «Будаўнік» прафсаюзы сабралі 3000 пратэстуючых. У лістападзе 1998 выступае ў якасці арганізатара трэцяга паходу на Мінск, гэтым разам - «Паход за шахцёрскай пенсіяй». Па аналогіі з 1996 годам людзей затрымлівалі супрацоўнікі мясцовых РАУС. У аддзяленнях іх прыніжалі, абшуквалі і распраналі. Калі гарнякі дайшлі да Мінска, усю групу шахцёраў атачыў АМАП і затрымаў паўторна. Аднак праз некаторы час пенсія для забойныя групы была павялічана ў 2 разы, як і патрабавалі гарнякі.
Лічыў, што асноўнай памылкай працоўнага калектыву ААТ “Беларуськалій” была адмова ў 1998 годзе ад акцый прадпрыемства за фінансавую кампенсацыю. Урад канфіскаваў долю працоўнага калектыву ў 26% акцый з трактоўкай, што такія прадпрыемствы павінны знаходзіцца ва ўласнасці дзяржавы. Тады дэлегацыя НПГ апынулася ў меншасці і дэманстратыўна, на чале з Новікам, пакінула канферэнцыю працоўнага калектыву прадпрыемства, дзе прымалася гэтае рашэнне.
12 красавіка 2000 года НПГ на чале з Новікам праводзіць у Салігорску мітынг для прыцягнення ўвагі ўрада да зніжэння жыццёвага ўзроўню працоўных. Каля 3,5 тысячы працоўных падтрымалі патрабаванні, падпісаўшыся пад імі.